13/01/2010 | Administración LocalMunicipal
Trazo
Convocatoria e Bases proceso de Funcionarización.

Secretaría Acordo da Xunta de Goberno Local de data 17 de novembro de 2009, polo que se aproba a convocatoria e bases do proceso de funcionarización das prazas de persoal laboral “Técnico Servizos Sociais” e “Subalterno CPI”. “Convocatoria e Bases proceso de Funcionarización.- Visto que xunto co orzamento municipal aprobouse un proceso de funcionarización das seguintes prazas de persoal laboral: -Técnico Servizos Sociais -Subalterno CPI de acordo co disposto na Disposición Transitoria segunda da Lei 7/2007, do 12 de abril, do Estatuto básico, e a conseguinte modificación do plantel de persoal. Aprobada e publicada a oferta de emprego público para o exercicio 2009, é proposta desta Alcaldía a adopción do seguinte acordo.1º. Aprobar as bases reguladoras do concurso-oposición restrinxido para o acceso á condición de funcionario do persoal laboral do Concello de Trazo.2º. Convocar as probas selectivas para a provisión das seguintes prazas.3º. Publicar a convocatoria, xuntamente co texto íntegro das bases reguladoras das probas selectivas, no Boletín Oficial da Provincia e no taboleiro de edictos da Casa do Concello. Un extracto da convocatoria publicarase no Boletín Oficial do Estado, sendo a data deste anuncio a que servirá para o cómpubo do prazo de presentación de instancias. O acordo é aprobado por unanimidade. ANEXO: BASES XERAIS PARA A PROVISION E SELECCIÓN POR PROCESO DE FUNCIONARIZACION DAS PRAZAS INCLUIDAS NA OEP 2009 Primeiro.- Obxecto da convocatoria. E obxecto da presente convocatoria regular ó acceso á función pública como funcionarios, para cubrir as prazas de funcionarios de carreira que se sinalan de seguido: - Grupo: A2; Escala: Administración Xeral; Núm de vacantes: 1; Denominación: Ténico de Servizos Sociais. - Grupo: AP; Escala: Administración Xeral; Subescala: Subalterna; Núm de vacantes: 1 Denominación: Subalterno CPI. do persoal laboral afectado pola Disposición Transitoria Segunda da Lei 7/2007, do 12 de abril do Estatuto Básico do Empregado Público. Segundo.- Lexislación aplicable. O acceso á función pública mediante a funcionarización do persoal laboral, rexirase polo establecido nas presentes bases, e no seu defecto, pola Disposición Transitoria Segunda da Lei 7/2007. do 12 de abril, do Estatuto Básico do Empregado Público, pola Lei 30/1984, do 2 de agosto, de Medidas para a reforma da Lei de Función Pública, na súa redacción dada pola Lei 23/1988, do 18 de xullo; o Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de réxime local; o Real Decreto 364/1995, do 1 de marzo, polo que se aproba o Regulamento xeral de Ingreso do persoal ó servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. Terceiro.- Condicións e requisitos dos aspirantes. Para participar nas probas de selección será necesario: a).- Pertencer ó plantel de persoal cun contrato de traballo, e estar en situación de activo, no momento da entrada en vigor da Lei 7/2007, do 12 de abril, do Estatuto Básico do empregado público. b).- Estar desempeñando un dos postos de traballo que é obxecto da presente convocatoria, tal e como consta no plantel de persoal. c).- Estar en posesión do título esixible, ou en condicións de obtelo, na data en que remate o prazo de presentación se solicitudes, en cada caso. d).- Non padecer enfermidade ou eiva física que impida o desempeño das correspondentes funcións. e).- Non ter sido separado, mediante expediente disciplinario, do servizo ó Estado, ás Comunidades Autónomas ou ás Entidades Locais, nin estar inhabilitado para o exercicio de funcións públicas. f) Comprometerse a realizar o xuramento ou promesa do cargo, tal e como se establece no art.9 do Real Decreto 707/1979, do 5 de abril. Os anteriores requisitos, así como o título específico que se requira para cada unha das prazas, deberanse reunir o derradeiro día do prazo de presentación de solicitudes. Cuarto.- Forma e prazo de presentación de solicitudes. As solicitudes para tomar parte nas correspondentes probas de acceso nas que os aspirantes farán constar que reúnen as condicións esixidas na base anterior para a praza que se opte, dirixiranse o Sr. Alcalde-Presidente do Concello, e presentaranse no rexistro de entrada no prazo de vinte días naturais contados a partires do día seguinte ó da publicación do anuncio da convocatoria no Boletín Oficial do Estado. En relación coa presentación haberá que estar o disposto no art.38.4 da Lei 30/1992, do 26 de novembro, do réxime xurídico das Administracións Públicas e do Procedemento Administrativo Común. As bases íntegras publicaranse no Boletín Oficial da Provincia. A solicitude deberá ir acompañada por: - Fotocopia do DNI ou pasaporte - Documentos acreditativos dos méritos ou circunstancias alegados. - Xustificante de pago dos dereitos de exame, que ascenden a 12.00 euros. Quinto.- Admisión de aspirantes. Expirado o prazo de presentación de instancias, a Alcaldía ditará Resolución no prazo dun mes, declarando aprobada a lista provisional de admitidos e excluidos. En dita Resolución que se publicará no BOP, e no taboleiro de edictos do Concello, sinalarase un prazo de dez días hábiles para subsanación. Se non se formularán reclamacións, será definitivamente aprobada a relación de aspirantes. Asimesmo, anunciarase no BOP o día, hora e lugar en que haberá de realizarse o primeiro exercicio de selección. Sexto.- Tribunal cualificador. O Tribunal cualificador designarase a tenor, e de conformidade co sinalado no art 60 da Lei 7/2007, do 12 de abril, do estatuto Básico do Empregado Público e estara composto por: Presidente: Secretario do Concello ou funcionario de Administración Local con habilitación de carácter estatal. Secretario: Un funcionario do Concello do grupo C1 ou superior. Vogais: Tres empregados públicos da Administración Local, Autonómica ou Estatal. De acordo co establecido no art.60 da Lei 7/2007, do EBEP, os órganos de selección serán colexiados e a súa composición deberá axustarse os principios de imparcialidade e profesionalidade dos seus membros, e tenderase, asimesmo, á paridade entre muller e home. O persoal de elcción ou de designación política, os funcionarios interinos e o persoal eventual non poderá formar parte dos órganos de selección. A pertenza ós órganos de selección será sempre a título individual, non podendo ostentarse ésta en representación ou por conta de nadie. O número dos membros do Tribunal, non será inferior a cinco e os vogais deberá, poseer titulación ou especialización igual ou superior ás esixidas para o acceso ás prazas convocadas. Os Tribunais non poderán constituirse nin actuar sen a presenza, cando menos, da metade dos seus membros, titulares ou suplentes, indistintamente, debendo figurar necesariamente, entre estes, o presidente e o secretario, ou aqueles que legalmente os substitúan. As decisións adptaránse por maioría dos votos dos membros asistentes, resolvendo, en caso de empate, o voto de calidade do presidente. Os Tribunais resolverán tódalas dúbidas que xurdan na aplicación das presentes bases, así como nos casos non previstos nelas. Tamén poderá dispoñer a incorporación os seus traballos de asesores especialistas para as probas correspondentes dos exercicios que xlgue oprotunos, Estes asesores, con voz pero sen voto, limitaranse a prestar a súa colaboración nas súas especialidades técnicas. A abstención e recusación dos membros do Tribunal será de conformidade cos arts.28 e 29 da Lei 30/1992, do 26 de novembro do réxime xurídico das Adsministracións Públicas e do Procedemento Administrativo Común. Sétimo.- Sistemas de selcción e desenrolo do proceso. O sitema de selección será o de concurso-oposición. FASE DE CONCURSO. No día e hora que oportunamente se sinale, o Tribunal cualificador procederá a avaliación dos méritos alegados polos aspirantes xunto coas súas solicitudes, consonte coas valoracións e puntuacións establecidas nas bases específicas de cada posto. A fase de concurso non terá carácter eliminatorio nin pode terse en conta para superar as probas da fase de oposición. O Tribunal non poderá valorar o non alegado e probado polos aspirantes nos documentos achegados no momento de presentar a solicitude para a admisión as probas selectivas sen que sexa admisible a concesión de ningún prazo para enmenda de falta de alegación ou de proba de méritos. Os méritos así valorados serán expostos no taboleiro de anuncios da Casa do Concello. FASE DE OPOSICION. A fase de opsición constará de dous exercicios de carácter obrigatorio e eliminatorio, relacionados co temario establecido nas bases específicas de cada posto. Cada un dos primeiros exercicios da fase de oposición será cualificado cunha puntuación entre 0 e 10 puntos, sendo necesario obter un mínimo de cinco puntos para a súa superación. As cualificacións de cada exercicio obteranse sumando as puntuacións outorgadas por cada membro do Tribunal dividindo o total polo número de membros COÑECEMENTO DO IDIOMA GALEGO. Consistirá na traducción dun texto de castelán ó galego. Este exercicio valorarase como “apto” ou “non apto”, correspondéndolle ó tribunal determinar o nivel de coñecementos esixidos para alcanzar o resultado de apto. Estarán exentos de realización deste exercicio os aspirantes que acrediten poseer no día de remate do prazo de presentación de solicitudes o Celga 3 ou equivalente debidamente homologado. Octavo.- Relación de aprobados, presentación de documentos e nomeamento. Unha vez rematada a cualificación dos aspirantes, o tribunal fará pública a relación de aprobados por orde de puntuación no taboleiro de edictos do Concello, precisándose que o número de aprobados non poderá rebasar o número de prazas vacantes convocadas. Dita relación elevarase ó Presidente da Corporación, que ordeará a súa publicación no Boletín Oficial da Provincia. Os aspirantes propostos aportarán perante a Administración dentro do prazo de vinte días naturais dende que se publiquen no taboleiro de edictos do Concello, os documentos acreditativos das condicións de capacidade e requisitos esixidos na convocatoria - Copia autenticada do DNI ou pasaporte, no seu caso. - Copia autenticada ou fotocopia ( que deberá presentar acompañada do orixinal para a súa compulsa) do título esixido - Certificado médico acreditativo de non padecer enfermidade ou eiva física que impida o normal exercicio da función a desempeñar. - Declaración xurada ou promesa de non ter sido separado, mediante procedemento disciplinario, de ningunha Administración Pública, nin atoparse inhabilitado para o exercicio de funcións públicas. Aqueles que dentro do prazo indicado, agás casos de forza maior, non presentasen a documentación ou da mesma se deducise que carecen dalgún dos requisitos esixidos, non poderán ser nomeados quedando anuladas todas as súas actuacións, sen prexuizo da responsabilidade en que poidan incorrer por falsidade nas súas solicitudes de participación. A resolución de nomeamento será adoptada pola Alcaldía a favor dos aspirantes propostos polo tribunal, quenes deberán tomar posesión ou incorporarse no prazo dun mes a contar dende o día seguinte a aquel en que se lles notifique o nomeamento. A praza de persoal laboral que queda vacia como consecuencia da funcionarización do persoal laboral que a cubría queda amortizada de manera automática. Novena.- Retribucións. En todo caso, as retribucións que perciba o funcionario no posto de ingreso non poderán ser inferiors ás consolidadas no posto que como tal viña desenrolando. Décimo.- Incidencias. As presentes bases e a convocatoria poderán ser impugnadas de conformidade co establecido na Lei 30/1992, do 26 de novembro, do réxie xurídico das Administracións Públicas e do Procedemento administrativo común. BASES ESPECIFICAS: BASES ESPECIFICAS DA PRAZA DE TECNICO DE SERVIZOS SOCIAIS.1).- Titulación esixida: estar en posesión do título en Diplomado en traballo Social ou en condicións de obtelo na data en que remate o prazo de presentación de solicitudes.2).- Probas selectivas e sistemas de cualificación dos exercicios. As probas selectivas constarán de duas fases. a) Concurso b) Oposición. A).- Fase de concurso. Será previa á da oposición e non eliminatoria. A cualificación desta fase deberá estar concluida antes da celebración da fase de oposición, facéndose público o seu resultado no taboleiro de anuncios da Casa do Concello. Para a acreditación dos méritos unicamente se admitirán documentos orixinais ou copias debidamente cotexadas. Non serán obxecto de valoración aqueles méritos que non estean debidamente xustificados dentro do prazo de presentación de solicitudes. A fase de concurso puntuarase cun máximo de oito puntos que se repartirán entre experiencia profesional e formación. O tribunal cualificará os méritos na forma que se indica de seguido. A.1) Servizos prestados: - Por cada ano traballado no Concello na súa condición de persoal laboral, segundo a antiguidade que consta na nómina outorgaranse 0.25 puntos. Ata un máximo de tres ( 3 ) puntos. - ) Servizos prestados na súa condición de persoal laboral en outras Administracións Públicas: Por cada ano traballado, 0,10 puntos. Ata un máximo de 1 ( un ) punto. Os servizos prestados na Administración Pública xustificaranse cun certificado de servizos prestados emitido polo órgano competente da Administración de que se trate. Só poderanse xustificar os servizos realizados por persoal laboral contratado pero non os períodos como becario ou persoal laboral en prácticas. A.2).- Formación: A puntuación máxima deste apartado será de tres ( 3 ) puntos. Por formación relacionada coas tarefas propias da Administración Local, impartida polas Administracións Públicas, Universidades, centros públicos ou concertados, organismos oficiais e demáis formación homologada: - Cursos de máis de 20 horas: 0.30 por curso - Cursos de máis de 40 horas: 0.50 por curso - Cursos de máis de 100 horas: 1.00 por curso A.3).- Coñecemento do idioma galego: A puntuación máxima deste apartado será de un ( 1 ) punto. - Por estar en posesión do título de linguaxe administrativa galega de grado medio.- 0.5 puntos. - Por estar en posesión do titulo de linguaxe administrativa galega de grado superior.- 1 punto. B).- Fase de oposición: B.1) Primeiro exercicio. De carácter obrigatorio, consistirá en contestar, no período máximo dunha hora, un cuestionario de cincuenta preguntas tipo test con contido relacionado co temario xeral de materias segundo o programa xeral anexo a esta convocatoria. A resposta a cada unha das preguntas será seleccionada de entre tres posibles alternativas, sendo só válida unha delas, non puntuando de xeito negativo as respostas incorrectas. Para obter a puntuación do opositor nesta proba asignaranse 0,2 puntos por cada resposta correcta. B.2).- Segundo exercicio: De carácter obrigatorio, consistirá en desenvoler, por escrito, nun período máximo dunha hora, un tema determinado polo tribunal, de entre os que figuran no programa específico anexo as presentes bases. Neste exercicio avaliarase a formación xeral e académica, a orde das ideas, a facilidade da exposición escrita, a contribución persoal do aspirante e a súa capacidade de síntese. B.3).- Coñecemento do idioma segundo o disposto nas bases xerais. Valoración dos exercicios: Cada un dos dous primeiros exercicios será eliminatorio. Serán valorados ata un máximo de 10 puntos, sendo eliminados os aspirantes que non acaden o mínimo de 5 puntos. O terceiro exercicio valorarase como apto/non apto. Cualificación final: A cualificación final do concurso-oposición virá determinada pola suma de méritos do concurso e dos resultados da fase de oposición. O Tribunal declarará aprobado ó aspirante que obtivese a maior puntuación e proporalle ó órgano competente da Corporación o seu nomeamento como persoal funcionario do Concello de Trazo. O Tribunal non poderá declarar que superaron o proceso selectivo un número superior de aspirantes ó de prazas convocadas. ANEXO: I Programa.- TÉCNICO SERVIZOS SOCIAIS Parte Xeral Tema 1.- A Constitución Española de 1978: Estructura e contido. Os principios xerais do Título Preliminar. Tema 2.- Deberes e dereitos fundamentais dos cidadáns. A súa garantía e suspensión. Tema 3.- A Coroa. As funcións do Rei. Tema 4.- As Cortes Xerais. Composicións, atribucións e funcionamento. Tema 5.- O Poder Xudicial. Tema 6.- O Goberno no sistema constitucional español. A designación e cese do Presidente do Goberno. O Goberno: funcións e composición. Tema 7.- A Administración do Estado. A estructura departamental e os seus órganos superiores. Órganos consultivos. A Administración periférica. Tema 8.- As formas de acceso á autonomía na Constitución Española. A organización política e administrativa das Comunidades Autónomas. Tema 9.- O Estatuto de Autonomía de Galicia. Estructura e principios fundamentais. Aprobación e reforma. Tema 10.- A lei. Concepto e caracteres. As leis estatais: leis ordinarias e orgánicas. Normas de goberno con forza de lei. Os tratados internacionais como normas de dereito interno. Tema 11.- O Regulamento. A potestade regulamentaria: Formación e fundamento. As relacións entre Lei e Regulamento. Tema 12.- O procedemento administrativo. Concepto e naturaza. A Lei de réxime xurídico das administracións públicas e do procedemento administrativo común: ámbito de aplicación e principios informadores. Tema 13.- As fases do procedemento administrativo: iniciación, ordenación, instrucción e terminación. O procedemento administrativo. Tema 14.- O acto administrativo: concepto e clases. Eficacia e validez dos actos administrativos. Recursos administrativos: Clases. Tema 15.- A responsabilidade da Administración Pública: evolución histórica e situación actual. Tema 16.- O réxime local español: principios constitucionais e regulación xurídica. Tema 17.- O municipio: Concepto e elementos. O termo municipal. A poboación. Tema 18.- O Alcalde: Competencias e funcións. O Pleno da Corporación. A Xunta de Goberno Local. Tenentes de Alcalde e Concelleiros. Competencias e funcións. Tema 19.- A potestade Regulamentaria das Entidades Locais: Regulamentos, Ordenanzas e Bandos. Procedemento de elaboración e aprobación. Tema 20.- O persoal ó servizo das Entidades Locais: clases e réxime xurídico. Situacións administrativas. Réxime disciplinario. Tema 21.- Os bens das Entidades Locais. O dominio público. O patrimonio. Bens comunais. Tema 22.- A selección do contratista. Actuacións previas a contratación. Procedementos, formas e criterios de adxudicación dos contratos. Tema 23.- As facendas locais: recursos das facendas locais. Impostos e taxas. Os prezos públicos. Tema 24.- O orzamento das Corporacións Locais. Principios e documentos de que consta. Proceso de aprobación e liquidación do mesmo. Tema 25.- A Unión Europea. As Institucións da Unión Europea: O Parlamento, o Consello, a Comisión, o Tribunal de Xustiza. Outros órganos. Parte específica Tema1.- A lei 13/2008, do 3 de Decembro, de servizos sociais de Galicia. Tema 2.- Historia e evolución dos sistemas de protección social en España. Tema 3.- Servizos sociais de base. Programas e equipamentos. Tema 4.- Servizos sociais especializados. Programas e equipamentos. Tema 5.- Prestacións sociais relacionadas con distintos sectores da población. Tema 6.- Principios básicos da acción social no ámbito municipal. Tema 7.- Convenio de colaboración entre as Administracións Públicas en materia de servizos sociais. Tema 8.- A renda de integración social de Galicia Tema 9.- Concepto de exclusión social. Itinerarios de pobreza. Tema 10.- O II Plan Galego de inclusión social. Fases do proceso de inserción laboral. Tema 11.- Servizos sociais centralizados: o departamento municipal de servizos sociais. Concepto. Organización. Funcións. Tema 12.- O servizo de axuda no fogar. Tema 13.- Prestacións asistenciais: pensións non contributivas. Apoio as familias. Tema 14.- Soportes documentais en traballo social. Documentos xerais e comúns a outros departamentos. Documentos específicos dos servizos sociais. Tema 15.- Técnicas aplicadas ó proceso metodolóxico en traballo social. Tema 16.- Planificación estratéxica nos servizos sociais. Método inductivo/ educativo na planificación social. Tema 17.- Planificación e organización en servizos sociais. Os obstáculos na planificación. Tema 18.- A investigación en traballo social. Tema 19.- A avaliación en traballo social: proceso e técnicas. Tema 20.- A intervención comunitaria: tipoloxía de proxectos. Tema 21.- Xénese e consolidación da marxinación. Causas determinantes da marxinación social. Factores que interveñen na marxinación social. Tema 22.- A familia. Tipoloxía da familia. A familia na sociedade actual. Lexislación reguladora da promoción da conciliación da vida familiar e laboral. Tema 23.- Dereito da familia. Regulación da separación e do divorcio. Filiación, patria potestade, tutela, curatela e garda dos menores e incapacitados. Tema 24.- Asociacionismo e participación cidadá. Incidencia no traballo social. Tema 25.- Intervención do traballo social no hábitat. Tema 26.- O desgaste profesional no traballador social: fases, manifestacións e causas. Habilidades sociais: estilos de comportamento. Tema 27.- O modelo de competencia social e os servizos sociais. Tema 28.- Voluntariado, ONGs e asociacionismo. Tema 29.- Sistema informático de ususarios de servizos sociais. Tema 30.-Intervención e coordinación no traballo con familias en situación de desvantaxa social. Tema 31.- Infancia e mocidade: prestacións e axudas. Tema 32.- O fenómeno da inmigración e o retorno. A súa integración social. Tema 33.- A lei 33/2006, de promoción da autonomía persoal e atención as persoas en situación de dependencia. Tema 34.- Os estereotipos negativos da vellez na interación social. Tema 35.- Persoas con discapacidades: aspectos sociais e prestacións. Tema 36.- O traballo social con drogodependentes: dispositivos e programas asistenciais do Plan Galicia sobre drogodependencias. Tema 37.- A intervención social en procesos de exclusión con persoas sen fogar. Tema 38.- O desemprego. A súa incidencia nos servizos sociais. O papel do traballador social. Tema 39.- A problemática da vivenda. Os seus efectos sociais. Tema 40.- A acción interdisciplinaria no traballo social. Tema 41.- Vantaxas e desventaxas do traballo en equipo. Factores de tensión. Tema 42.- Esixencias deontolóxicas e normas de actuación en traballo social. Tema 43.- Saúde mental comunitaria: definición e características. Saúde mental positiva. Tema 44.- Política da Unión Europea. Estratexia europea para o emprego. Tema 45.- Obxectivos para a loita contra a exclusión social e a eliminación da pobreza na Unión Europea. Tema 46.- A violencia de xénero: lei de medidas de protección integral contra a violencia de xénero. Medidas de sensibilización, prevención e detección. Dereitos das mulleres víctimas da violencia. Tema 47.- Políticas públicas de igualdade de xénero. Ferramentas para a igualdade. Competencias da Administración Local. Plan municipal de igualdade. Tema 48.- Servizos sociais e muller: programas, recursos e equipamentos. BASES ESPECIFICAS DA PRAZA DE CONSERXE DO CPI.1).- Titulación esixida: Estar en posesión do certificado de escolaridade ou en condicións de obtelo na data en que remate o prazo de presentación de instancias.2).- Probas selectivas e sistemas de cualificación dos exercicios. As probas selectivas constarán de duas fases. a) Concurso b) Oposición. A).- Fase de concurso. Será previa á da oposición e non eliminatoria. A cualificación desta fase deberá estar concluida antes da celebración da fase de oposición, facéndose público o seu resultado no taboleiro de anuncios da Casa do Concello. Para a acreditación dos méritos unicamente se admitirán documentos orixinais ou copias debidamente cotexadas. Non serán obxecto de valoración aqueles méritos que non estean debidamente xustificados dentro do prazo de presentación de solicitudes. A fase de concurso puntuarase cun máximo de oito puntos. O tribunal cualificará os méritos na forma que se indica de seguido. A.1) Servizos prestados: - Por cada ano traballado no Concello na súa condición de persoal laboral, segundo a antiguidade que consta na nómina outorgaranse 0.25 puntos. Ata un máximo de cinco( 5 ) puntos. - Servizos prestados en outras Administracións Públicas: Por cada ano traballado, 0,25 puntos. Ata un máximo de 2 (dous) puntos. Os servizos prestados na Administración Pública xustificaranse cun certificado de servizos prestados emitido polo órgano competente da Administración de que se trate. Só poderanse xustificar os servizos realizados por persoal laboral contratado pero non os períodos como becario ou persoal laboral en prácticas. A.2).- Coñecemento do idioma galego: A puntuación máxima deste apartado será de un ( 1 ) punto. - Por estar en posesión do título de linguaxe administrativa galega de grado medio.- 0.5 puntos. - Por estar en posesión do titulo de linguaxe administrativa galega de grado superior.- 1 punto. B).- Fase de oposición: B.1) Primeiro exercicio. De carácter obrigatorio, consistirá en contestar, no período máximo dunha hora, un cuestionario de vintecinco preguntas tipo test con contido relacionado co temario xeral de materias segundo o programa xeral anexo a esta convocatoria. A resposta a cada unha das preguntas será seleccionada de entre tres posibles alternativas, sendo só válida unha delas, non puntuando de xeito negativo as respostas incorrectas. Para obter a puntuación do opositor nesta proba asignaranse 0.40 puntos por cada resposta correcta. B.2).- Segundo exercicio: De carácter obrigatorio, consistirá en desenvoler, por escrito, nun período máximo dunha hora, un suposto práctico, a determinar polo tribunal, consistente en manexo de maquinas fotocopiadoras, faxes, encuadernadoras, calefacción etc. B.3).- Coñecemento do idioma segundo o disposto nas bases xerais. Valoración dos exercicios: Cada un dos dous primeiros exercicios será eliminatorio. Serán valorados ata un máximo de 10 puntos, sendo eliminados os aspirantes que non acaden o mínimo de 5 puntos. O terceiro exercicio valorarase como apto/non apto. Cualificación final: A cualificación final do concurso-opsición virá determinada pola suma de méritos do concurso e dos resultados da fase de oposición. O Tribunal declarará aprobado ó aspirante que obtivese a maior puntuación e propralle ó órgano competente da Corporación o seu nomeamento como persoal funcionario do Concello de Trazo. O Tribunal non poderá declarar que superaron o proceso selectivo un número superior de aspirantes ó de prazas convocadas. ANEXO: Temario ordenanza CPI Programa Tema 1.- A Constitución española de 1978: estructura e contido. Principios xerais. Os dereitos e deberes fundamentais. Tema 2.- A Coroa. Tema 3.- Organización Territorial do Estado. Tema 4.- O Municipio. O termo municipal. A poboación. Organización municipal e competencias. Tema 5.- O Alcalde. Elección e nomeamento. Compertencias. Tema 6.- Funcionamento dos órganos colexiados. O Pleno e a Xunta de Goberno Local. Tema 7.- As competencias municipais coa Administración educativa. Tema 8.- Clases de persoal ó servizo das Administracións Públicas. Tema 9.- Funcións básicas dun conserxe. Tema 10.- O Concello de Trazo, xeografía, rueiro e poboación. ANEXO II.- Modelo de instancia. DENOMINACIÓN DA PRAZA: DATOS PERSOAIS: Apelidos e nome. DNI: Enderezo: DOCUMENTOS QUE SE ACHEGAN PARA A FASE DE CONCURSO: OUTROS DOCUMENTOS QUE SE XUNTAN, E/OU DATOS QUE SE FAN CONSTAR: - Copia cotexada do DNI ou pasaporte - Regardo bancario de aboamento dos deritos de exame na conta corrente da que é titular o Concello de Trazo, na entidade bancaria CAIXA GALICIA. SOLICITUDE: O/A que suscribe, solicita tomar parte nas probas selectivas de referencia, de conformidade coa convocatoria, facendo constar expresamente que tódolos datos consignados son certos e que reúne todos e cada un dos requisitos esixidos na convocatoria, comprometéndose a presentar a documentación esixida, así como a tomar posesión, no seu caso consonte á f´rmula legal para a toma de posesión de cargos e funcións públicas. Lugar, data e sinatura SR. ALCALDE DO CONCELLO DE TRAZO. Trazo a 29 de decembro de 2009 O Alcalde, José Dafonte Varela